stanford-oval/wikipedia huggingface dataset:
Franziska Preuß
Arvokilpailut

Preuß kilpaili nuorten MM-kisoissa vuosina 2012 ja 2013. Kontiolahdella 2012 hänen paras henkilökohtainen sijoituksensa oli normaalimatkan kymmenes. Obertilliachissa 2013 hän sai pronssia normaalimatkalta ja takaa-ajosta ja hiihti kultaa voittaneessa viestijoukkueessa. Vuoden 2013 EM-kisoissa Preuß saavutti hopeaa takaa-ajossa ja kultaa viestissä. Innsbruckin nuorten talviolympialaisissa 2012 hän voitti kultaa pikakilpailusta ja kahdesta viestikilpailusta sekä hopeaa takaa-ajosta.
Ensimmäisissa aikuisten arvokisoissaan, Sotšin olympialaisissa 2014, Preuß oli parhaimmillaan takaa-ajon 40:s ja viestin 11:s. Kontiolahden MM-kilpailuissa 2015 hän oli toinen yhteislähdössä ja hiihti toisen osuuden kultaa voittaneessa Saksan viestijoukkueessa. Sekaviestijoukkueessa hän oli kuudes, takaa-ajossa 13:s ja pikakilpailussa 14:s. Oslon MM-kilpailuissa 2016 hän sai hopeaa sekaviestissä ja pronssia naisten viestissä. Takaa-ajossa hän sijoittui kuudenneksi, yhteislähdössä kahdeksanneksi ja pikakilpailussa 14:nneksi. Pyeongchangin olympialaisissa 2018 hän sijoittui normaalimatkalla neljänneksi, viestissä kahdeksanneksi ja yhteislähdössä 12:nneksi. Anterselvan MM-kilpailuissa 2020 hän voitti sekapariviestissä hopeaa parinaan Erik Lesser. Hän sai myös viestistä hopeaa. Lisäksi hän oli sekaviestissä neljäs, normaalimatkalla viides, takaa-ajossa seitsemäs sekä pikakilpailussa ja yhteislähdössä kahdeksas. Pokljukan MM-kilpailuissa 2021 hän saavutti hopeaa viestissä. Henkilökohtaisilla matkoilla hän sijoittui takaa-ajossa viidenneksi, yhteislähdössä kuudenneksi, normaalimatkalla seitsemänneksi ja pikakilpailussa kahdeksanneksi. Pekingin olympialaisissa 2022 hän saavutti viestissä pronssia sekä oli yhteislähdössä kahdeksas ja takaa-ajossa viidestoista. Nové Měston MM-kilpailuissa 2024 hän sijoittui pikakilpailussa ja takaa-ajossa kuudenneksi, yhteislähdössä 11:nneksi sekä normaalimatkalla 15:nneksi. Lenzerheiden MM-kilpailuissa 2025 hän saavutti pronssia sekaviestissä, hopeaa pikakilpailussa, voitti kultaa takaa-ajossa ja saavutti pronssia parisekaviestissä. Normaalimatkalla hän oli kymmenes ja yhteislähdössä seitsemäs.
Maailmancup

Ampumahiihdon maailmancupissa Preuß debytoi kaudella 2013–2014 ollen marraskuussa 2013 Östersundin normaalimatkalla 43:s. Ensimmäiset maailmancupin pisteet Preuß saavutti päivää myöhemmin ollen pikakilpailussa 26:s.
Kaudella 2014–2015 Preuß sijoittui ensimmäisen kerran palkintokorokkeelle oltuaan toinen Ruhpoldingin yhteislähtökilpailussa tammikuussa 2015. Samalla kaudella hän oli Hanty-Mansijskin takaa-ajossa kolmas. Preuß voitti yhteislähtöcupin ja oli maailmancupin kokonaiskilpailussa yhdeksäs. Ensimmäisen voiton cupissa hän saavutti 20. tammikuuta 2019 Ruhpoldingin yhteislähtökilpailussa. Oslon pikakilpailussa hän sijoittui toiseksi. Maailmancupin kokonaiskilpailussa hän oli yhdeksäs. Kaudella 2019–2020 hän oli Nové Měston yhteislähdössä kolmas ja Kontiolahden pikakilpailussa toinen. Maailmancupin kokonaiskilpailussa hän sijoittui kuudenneksi ja normaalimatkan cupissa viidenneksi. Kaudella 2020–2021 hän oli kolmas Hochfilzenin pikakilpailussa. Hän sijoittui toiseksi Oberhofin yhteislähtökilpailussa. Nove Meston jälkimmäisessä takaa-ajossa hän oli kolmas, kuten myös Östersundin yhteislähtökilpailussa. Hän sijoittui maailmancupin kokonaiskilpailussa kolmanneksi, yhteislähtöcupissa toiseksi ja takaa-ajocupissa kolmanneksi. Kaudella 2021–2022 hän oli Oslon yhteislähtökilpailussa toinen. Kaudella 2023–2024 hän sijoittui Östersundin normaalimatkalla ja takaa-ajossa toiseksi. Oberhofin pikakilpailussa hän sijoittui toiseksi. Kaudella 2024–2025 hän sijoittui kolmanneksi Kontiolahden yhteislähdössä. Hän voitti Hochfilzenin pikakilpailun ja sijoittui kolmanneksi takaa-ajossa. Hän sijoittui toiseksi Le Grand-Bornardin pikakilpailussa, voitti takaa-ajon ja sijoittui toiseksi yhteislähdössä. Hän sijoittui toiseksi Ruhpoldingin normaalimatkalla ja yhteislähdössä. Hän sijoittui kolmanneksi Anterselvan pikakilpailussa ja takaa-ajossa. Hän sijoittui kolmanneksi Pokljukan lyhennetyllä normaalimatkalla.
S&P 500

| S&P 500 |
| --- | --- |

Perustettu:  4. maaliskuuta 1957
Ylläpitäjä:  S&P Dow Jones Indices
Pörssi(t):  New Yorkin pörssi Nasdaq Cboe BZX Exchange
Symboli:  S500
Osat:  501
Taso:  Large cap
Liittyvät:   S&P 1500  S&P Global 1200  S&P 100 
ISIN:  US78378X1072
Reuters:  ^SPX
Bloomberg:  SPX <INDEX>
Aiheesta muualla
Sivusto
Infobox OKNimi-testi OK: 
S&P 500 on lista 500:sta markkina-arvoltaan suuresta yhdysvaltalaisesta yrityksestä.  Listalle pääsemiseen vaaditaan, että yrityksen osake noteerataan jossakin merkittävässä yhdysvaltalaisessa pörssissä (esimerkiksi New Yorkin pörssissä tai Nasdaqissa). Käytännössä S&P 500 -lista vastaa melko tarkasti listaa maan suurimmista yrityksistä. Listaa hallinnoi S&P Dow Jones Indices.
S&P 500 -listan yrityksistä laskettava, markkina-arvoilla painotettu S&P 500 -indeksi on DJIA-indeksin ohella toinen merkittävä yhdysvaltalaisten suuryritysten osakkeita kuvaava indeksi.
Aiheesta muualla

Kuvia tai muita tiedostoja aiheesta S&P 500 Wikimedia Commonsissa
| n k Pohjois-Amerikan pääosakeindeksit |
| --- | --- |
Yhdysvallat:  Dow Jones Industrial Average  Dow Jones Transportation Average  Dow Jones Utility Average  Nasdaq-100  Nasdaq Composite  NYSE Arca Tech 100 Index  NYSE Composite  S&P 100  S&P 400  S&P 500  S&P 600  Russell 1000 Index  Russell 2000 Index  Russell 3000 Index  Wilshire 5000 
Kanada:  S&P/TSX 60  S&P/TSX Composite Index 
Meksiko:  Indice de Precios y Cotizaciones
John Kufuor

| John Kofi Agyekum Kufuor |
| --- | --- |
 John Kufuor vuonna 2008.
 Ghanan 3. tasavallan toinen presidentti
 7. tammikuuta 2001 – 7. tammikuuta 2009  
Edeltäjä:  Jerry Rawlings
Seuraaja:  John Atta Mills
Henkilötiedot
Syntynyt: 8. joulukuuta 1938 (ikä 86)  Kumasi, Brittiläinen Kultarannikko
Ammatti:  Lakimies
Puoliso:  Theresa Kufuor
Tiedot
Puolue:  New Patriotic Party
Uskonto:  Katolinen
John Kofi Agyekum Kufuor (s. 8. joulukuuta 1938 Kumasi, Brittiläinen Kultarannikko) toimi Ghanan presidenttinä 2001–2009. Kufuor on uskonnoltaan katolinen. Hän opiskeli politiikkaa, filosofiaa ja taloustiedettä Oxfordin yliopistossa, ennen kuin kouluttautui lakimieheksi. Hänestä tuli kansanedustaja ja varaministeri jo 30-vuotiaana.
Kufuor voitti joulukuussa 2000 pidetyn presidentinvaalin ensimmäisen kierroksen saatuaan äänistä 48,4 prosenttia, kun hänen vastaehdokkaansa, maan varapresidentti John Atta Mills sai 44,8 prosenttia. Toisella kierroksella Kufuor sai 56,9 prosenttia äänistä, ja tuli valituksi maansa presidentiksi. Vuoden 2004 presidentinvaaleissa hän pääsi jatkokaudelle saatuaan suoraan ensimmäisellä kierroksella 52,45 prosenttia äänistä. Vuonna 2007 John Kufour vieraili Buckinghamin palatsissa Ghanan 50-vuotisjuhlien kunniaksi.
Kufuorin ensimmäisen presidenttikauden uudistusten ansiosta maan taloustilanne parani roimasti, esimerkiksi inflaatio laski 40 %:sta 12 %:iin ja kansantulo kasvoi viidellä prosentilla vuodessa.
Aiheesta muualla

Kuvia tai muita tiedostoja aiheesta John Kufuor Wikimedia Commonsissa
Ghanan valtionpäämiehet
| --- | --- |
Commonwealth realm (1957–1960): Elisabeth II
Ensimmäinen tasavalta (1960–1966): Kwame Nkrumah
Sotilasjuntta (1966–1969):  Joseph Ankrah  Akwasi Afrifa 
Toinen tasavalta (1969–1972):  Akwasi Afrifa  Nii Amaa Ollennu  Edward Akufo-Addo 
Sotilasjuntta (1972–1979):  Ignatius Kutu Acheampong  Fred Akuffo  Jerry Rawlings 
Kolmas tasavalta (1979–1981): Hilla Limann
Sotilasjuntta (1981–1993): Jerry Rawlings
Neljäs tasavalta (vuodesta 1993):  Jerry Rawlings  John Kufuor  John Atta Mills  John Dramani Mahama  Nana Akufo-Addo 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Alankomaat  Puola 
Muut:  SNAC  IdRef
Maija-Riitta Hirvonen

| Maija-Riitta Hirvonen> Henkilötiedot |
| --- | --- |
Syntynyt: 20. heinäkuuta 1954 Sääminki (ikä 70)
Ammatti:  ympäristötoksikologian professori
Koulutus ja ura
Tutkinnot:  Kuopion yliopisto (FM 1986, FT 1991)
Instituutti:  Itä-Suomen yliopisto
Palkinnot:   SVR R I (2017)
Aiheesta muualla
Kotisivu
Maija-Riitta Hirvonen (s. 20. heinäkuuta 1954, Sääminki) on suomalainen toksikologi ja Itä-Suomen yliopiston ympäristötoksikologian emeritaprofessori (Kuopion kampus). Hän on ollut esillä suomalaisissa tiedotusvälineissä muun muassa puun polton päästöjen terveysvaikutuksiin liittyen.
Hirvonen kirjoitti ylioppilaaksi Sulkavan yhteiskoulusta 1973, ja suoritti tekstiilisuunnittelijan tutkinnon (1977). Hän valmistui Kuopion yliopistosta filosofian maisteriksi 1986 ja filosofian tohtoriksi 1991. Hänen englanninkielinen artikkeliväitöskirjansa (1991) oli otsikoitu Phosphoinositide turnover in the brain : effects of lithium and malaoxon and their interactions. Vuosina 1992–1994 Hirvonen oli Yhdysvalloissa vieraileva tutkija (Burroughs Wellcome Co., Dept. of Cell Biology). Nimityksen Kuopion yliopiston ympäristötoksikologian dosentiksi hän sai 1994.
Työurallaan Hirvonen työskenteli Kansanterveyslaitoksen ympäristöterveyden osaston tutkijana 1986–1990 ja 1994–1998, sekä vanhempana tutkijana 1999–2000. Suomen Akatemian tutkimusassistentti 1990–1993 ja vanhempi tutkija 2000–2001. Vuosina 2001–2002 hän oli Kansanterveyslaitoksessa laboratorionjohtaja, vuosina 2002–2006 erikoistutkija ja vuoden 2007 alusta tutkimusprofessori. Hänet nimitettiin helmikuussa 2007 Kuopion yliopiston ympäristötoksikologian osaaikaiseksi professoriksi alkujaan viiden vuoden määräajaksi.
Aiheesta muualla

Maija-Riitta Hirvonen (englanniksi) (uef.fi)
Google Scholarin haku "Maija-Riitta Hirvonen" (englanniksi) (scholar.google.com)
Maija-Riitta Hirvonen. University of Eastern Finland, Department of Environmental Science (englanniksi) (researchgate.net)
God’s Lonely Men

God’s Lonely Men oli salolainen rock-yhtye, joka toimi vuosina 1986–1992. Yhtye levytti tamperelaiselle Hiljaiset Levyt -yhtiölle EP:n, singlen ja All This And More -albumin. Albumin tuotti Vaavi-yhtyeestä tunnettu Kari Hipponen. God’s Lonely Men hajosi vuonna 1992, mutta se on esiintynyt eri kokoonpanoilla myös sen jälkeen.
Teemu Horto ja Esa Salokoski ovat myöhemmin soittaneet No Shame -yhtyeessä, joka on äänittänyt uudestaan God’s Lonely Menin kappaleita. Jarkko Jokelainen soittaa nykyään The Flaming Sideburns -yhtyeessä.
Yhtyeen jäsenet

Vesa Vahtera (laulu, kitara, basso)
Jarkko Jokelainen (rummut)
Teemu Horto (kitara)
Tero Teränen (basso)
Esa Salokoski (basso)
Julkaisut > Singlet

Days of Glory (Hiljaiset Levyt) 1988
Proud of Being Myself / Price I Have To Pay (Hiljaiset levyt) 1990
Julkaisut > Albumit

All This And More (Hiljaiset Levyt) 1991
Aiheesta muualla

http://www.myspace.com/wearethegodslonelymen
Emily Deschanel

| Emily Deschanel |
| --- | --- |
 Emily Deschanel San Diegon Comic-Conissa 2012.
Henkilötiedot
Koko nimi:  Emily Erin Deschanel
Syntynyt: 11. lokakuuta 1976 (ikä 48)  Los Angeles, Kalifornia
Näyttelijä
Aktiivisena:  1994–
Merkittävät roolit:  Temperance Brennan (Bones)
Aiheesta muualla
Viralliset kotisivut
IMDb 
Elonet
Emily Erin Deschanel ([deɪʃə'nɛl]; s. 11. lokakuuta 1976) on yhdysvaltalainen näyttelijä ja televisiotuottaja, joka tunnetaan parhaiten roolistaan tohtori Temperance Brennanina televisiosarjassa Bones.
Nuoruus

Deschanel syntyi Los Angelesissa, Kaliforniassa Oscar-ehdokkaanakin olleelle filmikuvaaja (mm. Titanic) ja ohjaaja Caleb Deschanelille ja näyttelijä Mary Jo Deschanelille (o.s. Weir). Deschanelin äiti on amerikanirlantilainen ja hänen isoisänsä on ranskalainen. Deschanelilla on nuorempi sisar, näyttelijänä ja muusikkona tunnettu Zooey Deschanel.
Ura

Deschanel teki elokuvadebyyttinsä vuoden 1994 elokuvassa It Could Happen To You. Hänen seuraava huomattava roolinsa oli vuonna 2002 Stephen Kingin minisarjassa Rose Red. Sen jälkeen hän esiintyi elokuvissa Päämääränä Cold Mountain, The Alamo ja Glory Road. Vuonna 2004 Interview Magazine -lehti listasi Deschanelin kuuden lupaavimman naisnäyttelijän joukkoon.
Esiinnyttyään pääroolissa vuoden 2005 elokuvassa Boogeyman Deschanel sai roolin Temperance Brennanina FOXin televisiosarjassa Bones, joka perustuu antropologi Kathy Reichsin kirjoihin. Deschanel on esitti rooliaan sarjassa 12 tuotantokauden ajan, jonka jälkeen sarja lopetettiin. Roolityöstään Bonesin parissa hän on saanut Satellite-ehdokkuuden, Teen Choice -ehdokkuuden ja vastaanottanut Ewwy-palkinnon. Deschanel on toiminut yhtenä Bonesin tuottajista sarjan kolmannesta tuotantokaudesta alkaen.
Deschanel liittyi Alyson Hanniganin, Jaime Kingin, Minka Kellyn ja Katharine McPheen FunnyorDie.comin videopyjamabileisiin mainostaakseen säännöllisiä rintasyöpätutkimuksia Stand Up 2 Cancer -yhdistyksen puolesta.
Yksityiselämä

Deschanel on vegaani ja eläinten oikeuksien puolustaja, sekä PETA:n jäsen.lähde? Deschanelin voi myös nähdä Access Hollywood -videolla Karen Dawnin kirjan Thanking the Monkey: Rethinking the Way We Treat Animals julkaisutilaisuudesta keskustelemassa kasvissyönnin hyödyllisyydestä ympäristölle ja kirjan kotisivujen videolla keskustelemassa eläinten oikeuksien tärkeydestä. Deschanel valmistui Bostonin yliopistosta ammattimaisten näyttelijöiden koulutusohjemasta teatteritaiteen maisteriksi.
Nykyään Emily asuu sekä Los Angelesissa että New Yorkissa siskonsa kanssa. Deschanelilla on ollut myös koira, joka asuu nykyään hänen ex-poikaystävänsä luona.lähde? Emilyn työkaveri, Michaela Conlin, joka esittää Bonesissa Brennanin parasta ystävää, on todellisuudessakin Emilyn paras ystävä. Emily on hyvä ystävä myös Melanie Lynskeyn (mm. "Coyote Ugly") ja Jorja Foxin (mm. "CSI: Crime Scene Investigation") kanssa.
Deschanel meni naimisiin David Hornsbyn kanssa Los Angelesissa 26. syyskuuta 2010. Hänellä on kaksi lasta.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1994 | Rakkauden arpa | It Could Happen to You | maalia heittävä aktivisti |
| 2003 | Rakkauden oireita | Easy | Laura Harris |
| 2003 | Päämääränä Cold Mountain | Cold Mountain | rouva Morgan |
| 2004 | Alamo – taistelu vapaudesta | The Alamo | Rosanna Travis |
| 2004 | Spider-Man 2 – Hämähäkkimies 2 | Spider-Man 2 | vastaanottovirkailija |
| 2005 | Boogeyman | Boogeyman | Kate Houghton |
| 2006 | Glory Road – matka kohti mahdotonta | Glory Road | Mary Haskins |
| 2009 | Sisareni puolesta | My Sister’s Keeper | tohtori Farquad |
| 2011 | The Perfect Family | The Perfect Family | Shannon Cleary |

Lyhytelokuvat
| Vuosi | Suomenkielinen nimi | Alkuperäinen nimi | Rooli |
| 2000 | It’s a Shame About Ray | It’s a Shame About Ray | Maggie |
| 2004 | Old Tricks | Old Tricks | nainen |
| 2005 | Mute | Mute | Claire |
| 2005 | That Night | That Night | Annie |
| 2008 | The Diagnosis | The Diagnosis | Maggie |

Televisioelokuvat
| Vuosi | Suomenkielinen nimi | Alkuperäinen nimi | Rooli |
| 2001 | The Heart Department | The Heart Department | Maude Allyn |
| 2003 | The Dan Show | The Dan Show | Sam |

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Jakson nimi / jaksojen määrä | Televisio> Rooli | Televisio>  |
| --- | --- | --- | --- | --- | --- |
| 2002 | Rose Red | Rose Red | 3-osainen minisarja | Pam Asbury |  |
| 2002 | Kova laki: Erikoisyksikkö | Law & Order: Special Victims Unit | ”Surveillance” | Cassie Germaine |  |
| 2002 | Vain yksi elämä | Providence | 2 jaksoa | Annie Franks |  |
| 2003 | Hamtaro | Tottoko Hamutarō | ”Tottoko Harahara! Nakanaori”, engl. ”The Reconciliation!” | Goldie Houston (ääni engl. versiossa) |  |
| 2004 | Yli synkän virran | Crossing Jordan | ”All the News Fit to Print” | Michelle |  |
| 2005–2017 | Bones | Bones | 248 jaksoa | tohtori Temperance ”Bones” Brennan |  |
| 2008 | Free Radio | Free Radio | ”Lance Gets a Manager” | Emily Deschanel |  |
| 2009 | Tit for Tat | Tit for Tat | ”The Booby Scare” | Emily |  |
| 2010 | The Cleveland Show | The Cleveland Show | ”Cleveland Live!” | Julia Roberts (ääni) |  |
| 2011 | The Cleveland Show | The Cleveland Show | ”Hot Cocoa Bang Bang” | Emily Deschanel (ääni) |  |
| 2012 | American Dad! | American Dad! | ”Less Money, Mo’ Problems” | Emily Deschanel (ääni) |  |
| 2014 | Drunk History | Drunk History | ”Sports Heroes” | Mildred ”Babe” Didrikson Zaharias |  |
| 2018 | Simpsonit |  Simpsons | "Bart's Not Dead" | Emily Deschanel (ääni) |  |
| 2022 | Devil in Ohio |  Devil in Ohio | 8 jaksoa |  Suzanne Mathis |  |
Aiheesta muualla

Kuvia tai muita tiedostoja aiheesta Emily Deschanel Wikimedia Commonsissa
Emily Deschanel Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Korea  Alankomaat  Puola 
Henkilöt:  Deutsche Synchronkartei  Elonet 
Muut:  IdRef
Jyväskylän nuorisovaltuusto

| Jyväskylän nuorisovaltuusto |
| --- | --- |
 Jyväskylän Nuva 

Perustettu:  2009
Tyyppi:  kunnallinen toimielin
Toiminta-alue:  Jyväskylän kaupunki
Jäsenet:  32
Viralliset kielet:  suomi, ruotsi
Puheenjohtaja:  Lila Heinonen
Aiheesta muualla
Sivusto
Infobox OKNimi-testi OK: 
Jyväskylän nuorisovaltuusto on Jyväskylän kaupungin alueella toimiva nuorisovaltuusto. Valtuusto on perustettu Jyväskylän kaupunginvaltuuston päätöksellä vuonna 2009 valvomaan ja toteuttamaan nuoriso- ja kuntalakien edellyttämää alle 18-vuotiaiden henkilöiden osallisuutta yhteiskunnassa. Nykyisin nuorisovaltuusto käsitetään 13-21-vuotiaiden nuorten edunvalvontaa suorittavaksi toimielimeksi.
Toiminta > Suora vaikuttaminen

Jyväskylän nuorisovaltuustolla on jäsen kaupungin lautakuntien kokouksissa, ja syksystä 2019 lähtien myös kunnanvaltuuston jokaisessa kokouksessa. Valtuusto toimii kaupunginhallituksen alaisuudessa ja kutsuu sen jäseniä kokouksiinsa seuraamaan ja kommentoimaan nuorten esittämiä ongelmia.
Toiminta on uskonnollisesti ja poliittisesti sitoutumatonta.
Toiminta > Hankeraha

Valtuusto jakaa vuosittain keskimäärin 17 000 euroa kunnan nuorten ideoimiin ja itse toteuttamiin hankkeisiin. Rahoituspäätöksen tekee nuorisovaltuuston hallitus, ja sen hyväksyy kunnan virkamies, sillä rahoitus muodostuu kokonaisuudessaan kunnan varoista.
Rahoitusta saaneita hankkeita ovat esimerkiksi koulun välituntivälineet, mopoilutapahtumat, festarit ja nuorisobändit.
Vaikutukset > Aloite nuorisovaltuuston pysyvistä lautakuntapakoista (2014)

Valtuusto vaati kahta puhe- ja läsnäolo-oikeudellista paikkaa silloiseen neljään Jyväskylän lautakuntaan, jotka olivat sivistys-, kulttuuri- ja liikunta-, perusturva- (sote) sekä kaupunkirakennelautakunta. Aloite tuotti tulosta kaupunginvaltuuston päätöksellä yhden varsinaisen ja yhden varajäsenen osalta kaikkien muiden, paitsi sivistys- ja perusturvalautakuntien osalta. Lautakuntien kokouksiin osallistuvien valtuutettujen tuli olla vähintään 15-vuotiaita.
Vaikutukset > Aloite pysyvistä lautakuntapakoista (2016)

Valtuusto vaati saada oikeuden osallistua puhe- ja läsnäolo-oikeudella Jyväskylän kaupungin sivistys-, perusturvalautakuntien kokouksiin. Kaupunginvaltuusto hyväksyi aloitteen sivistyslautakunnan osalta, mutta osallistumisoikeutta perusturvalautakunnan kokouksiin evättiin.
Vaikutukset > Aloite vakituisesta paikasta perusturvalautakuntaan (2017)

Valtuusto esitti kaupunginvaltuustolle, että kunnan perusturvalautakunnan kokouksiin myönnettäisiin puuttuva nuorisovaltuutettujen paikka, vedoten nuoriso- ja kuntalakiin, suurempiin kuntiin kuten Turkuun ja Tampereeseen ja kasvavaan nuorten palvelutarpeiden kartoittamiseen. Kaupunginvaltuusto hyväksyi aloitteen yhtenevin ehdoin muiden lautakuntapaikkojen kanssa.
Vaikutukset > Aloite vakituisesta paikasta kaupunginvaltuuston kokouksiin (2019)

Valtuusto esitti saada yhden puheoikeudellisen paikan kaupunginvaltuuston jokaiseen kokoukseen, perustellen tätä aikaansaamillaan vaikutuksilla muissa kunnan toimielimissä, ja kuten vuoden 2017 aloitteessa, vetosi Jyväskylän tarvetta esiintyä suurempien kuntien kaltaisena. Kaupunginvaltuusto hyväksyi aloitteen täpärällä äänestyksellä. Nuorisovaltuuston oikeutta suoraan vaikuttamiseen kunnan korkeimmassa päätöksentekoelimessä puolustivat lautakunnissa nuorten kanssa vuorovaikuttaneet luottamushenkilöt, sillä heille oli kertynyt positiivinen kokemus yhteistyöstä nuorisovaltuuston kanssa.
Vaikutukset > Kesätyöseteli (2016)

Valtuusto esitti kokouksessaan 25.5.2016 kannanoton Kesätyöseteli-nimisen hankkeen käyttöönotosta kunnan alueella. Kannanotossaan valtuusto esitti, että kaupunki korvaisi työnantajalle setelillä kesätöitä hakevan nuoren palkasta 280 euroa. Valtuuston arvion mukaan kesätyöseteli olisi tehokkaampi tapa edistää nuorten kesätyöastetta, sillä Oulun kaupunki oli kyseisen kesätyösetelin avulla työllistänyt 3  842 nuorta vuonna 2015. Oulussa aiempana vuonna kesätyösetelimallin budjetti oli ollut 1,3 miljoonaa euroa, joka on huomattavasti suurempi verrattuna Jyväskylän vuoden 2016 nuorten kesätyöllistämisen budjettiin (340  000 euroa). Kaupunginvaltuusto otti luottamushenkilöiden tekemän aloitteen kautta kyseisen mallin käyttöön keväällä 2018.
Aiempia puheenjohtajia

Valtuuston aikaisemmat puheenjohtajat ovat: Viivi Setälä (2009–2011),  Santeri Lohi  (2011–2012), Heidi Sahivaara (2012–2013), Miika Aarnio (2013–2014), Emilia Haapanen (2014–2015),  Olli Lintu  (2015–2016),  Agnetta Moisio  (2016–2017),  Carita Järvi  (2017–2018),  Olli-Pekka Louniala  (2018–2019),  Atte Kunnari  (2019–2020),  Chris Viitanen  (2020–2021) ja toiselle kaudelle Atte Kunnari (2021–2022), Veronika Laihonen (2022-2024) ja Lila Heinonen (2024-nykyhetki). .
Nuorisovaltuusto äänestämässä hankerahasta
Pyhä Faustinus

| Pyhä Faustinus |
| --- | --- |
 Pyhä Faustinus
Henkilötiedot
Syntynyt: Brescia, Lombardia, Italia
Kuollut: 120 Brescia, Lombardia, Italia
Ammatti:  pappi
Pyhä Faustinus (Brescia, Lombardia, Italia – 120 Brescia, Lombardia, Italia) oli aatelismies, pappi, marttyyri ja pyhän Jovinuksen veli. Saarnattuaan evankeliumia veljekset vangittiin, heitä kiduttettin ja vietiin Mediolanumiin, Roomaan, Neapoliihin ja takaisin Bresciaan jossa heidät teloitettiin. Kerrotaan että keisari Hadrianus antoi teloitusmääräyksen. Hänen reliikkejään on raportoitu Bresciassa, Roomassa, Veronassa ja Bolognassa. Mies on Brescian ja Credera Rubbianon suojeluspyhimys sekä hänen muistopäiväänsä vietetään joko 15. tai 16. helmikuuta.
Pyhää Faustinusta ja Jovinusta on muistettu roomalaiskatolisessa messussa seuraavanlaisella latinankielisellä kollehtarukouksella:
»Orémus. Deus, qui nos ánnua sanctórum Mártyrum tuórum Faustíni et Iovítae sollemnitáte laetíficas: concéde propítius; ut, quorum gaudémus méritis, accendámur exémplis.»
Nykyaikainen perinne pitää Faustinus[1] (tunnetaan myös nimellä Faustino ) "vasta-ystävänpäivänä" (vaikka se itse asiassa suojelee ihmisiä, jotka ovat valinnolla sinkkuja, sekä niitä, jotka eivät ole parisuhteessa, koska he välttävät niitä ja etsivät ihmisiä, joiden kanssa he voivat luoda terveet suhteet).
Tälle vastakkainasettelulle on useita syitä: 1 - marttyyrikuolemat tapahtuivat yhden päivän välein (brescialaisten tapauksessa vuosina 120-134 jKr, kun taas pariskuntien suojeluspyhimys oli vuonna 273 jKr).]
2 — Se, että useilla kielillä suojeluspyhien nimet ovat sopusoinnussa (Valentin-Faustin, Valentine-Faustine, Valentino-Faustino jne.).
3 – Latinalaista alkuperää olevaa toponyymiä "Faustinus" pidetään lupaavana. Tällä tavoin henkilöt, jotka eivät ole vielä luoneet emotionaalista suhdetta, pitävät Pyhää Faustinoa suojelijanaan ja suojelijanaan, mikä ruokkii toivoa tulevasta kohtaamisesta terveellä annoksella kärsivällisyyttä.
Siksi naimattomat ihmiset juhlivat sitä helmikuun 15. päivänä.